Námskeið í hugrænni atferlismeðferð ( HAM ) Flokkur : Stök námskeið Markmið námskeiðsins er að auka færni fólks til að takast á við hamlandi líðan með því að nýta sér aðferðir hugrænnar atferlismeðferðar í daglegu lífi og breyta þannig hugsun , tilfinningum og í kjölfarið viðhalda betri líðan . Kennt er í formi fyrirlestra , umræðna og verkefnavinnu í kennslustundum auk vinnu án leiðbeinanda . Heimanám er mikilvægt þar sem námsmenn vinna ýmis verkefni sem stuðla að því að þeir tileinki sér aðferðir HAM . Námskeiðið var m.a. þróað í samvinnu við sálfræðinga á Reykjalundi og er stuðst við HAM handbók Reykjalundar á námskeiðinu . Námskeiðið hefst þegar lágmarksþátttöku hefur verið náð . Kennt verður þriðjudaga og fimmtudaga frá kl. 12:30 til 15 . Um hugræna atferlismeðferð Hugræn atferlismeðferð er hentug fyrir einstaklinga sem finna fyrir kvíða , depurð , streitu eða annarskonar vanlíðan og vilja læra leiðir til að bæta líðan sína . Hvað lærir maður ? Þátttakendur á námskeiðinu læra að takast á við hamlandi líðan með því að nýta sér aðferðir HAM sem gengur út á að læra að þekkja tengsl hugsana , tilfinninga og hegðunar sem stjórna líðan okkar og finna leiðir til að brjóta upp vítahring vanlíðunar . Sálfræðingar / hjúkrunarfræðingar með fagmenntun í hugrænni atferlismeðferð . Verð Staðsetning kennslu Kennsla fer fram hjá Framvegis , miðstöð símenntunar , Skeifunni 11b , 3. hæð .